kardosdrur/scandi-wiki huggingface dataset:
Myspace

Myspace er en socialnetværks-hjemmeside med personprofiler, blogs, netværksgrupper, billeder, musik og videoer.
MySpaces hovedsæde ligger i Santa Monica, California, USA.

Historie 
Det nuværende Myspace blev færdiggjort i juli, 2003 af Tom Anderson, den nuværende præsident af CEO; Chris DeWolfe og et lille hold af programmører. I Intermix Media

I juli 2005 blev Myspace solgt til Rupert Murdochs News Corporation for 580 mio. USD. I 2011 solgte News Corporation MySpace til reklamebureauet Specific Media og popsangeren Justin Timberlake for 35 mio. USD.

I januar, 2006, annonceredes det at Myspace havde planer om at en "UK-version" af Myspace, hvilket senere blev gjort. Senere er der kommet mange udgaver af MySpace, heriblandt en dansk der åbnede i 2007. Der er ligeså planer om at gøre det samme i Kina og andre lande.

Musik 
Myspace giver musikere lov til at dele deres musik. Med hjælp fra en flash-player kan brugere der besøger kunsterens side høre sangene, men ikke downloade dem, hvis det er imod rettighederne. For mange store kunstnere er det et must at have sådan en side, da det er gratis reklame. Det er også muligt for brugerne at have andre kunstneres musik liggende på deres egen side.

Myspace Danmark 
I 2007 åbnede den danske udgave af Myspace. I februar 2008 blev Danish Music Awards for første gang sendt på Myspace, i stedet for på DR, hvilket må betragtes som sitets højdepunkt indtil videre.

Referencer

Eksterne henvisninger 

 Myspace

Musiktjenester
News Corporation
Sociale netværkstjenester
Kyskhedstræ

 
Kyskhedstræ (Vitex agnus-castus) er løvfældende busk med en tæt, halvkugleformet vækst. Gamle planter får dog efterhånden en uregelmæssigt opstigende vækst. Hele planten dufter aromatisk, og frugterne anvendes medicinsk.

Beskrivelse 
Barken er først glat og grågrøn, senere bliver den kantet og violetgrå, og til sidst kan ældre grenes bark være grå og opsprækkende. Knopperne er modsatte, runde og ret små med en grålig farve, som skyldes et tæt hårlag. 

Bladene er trekoblede eller 5-7-fingrede. Småbladene er lancetformede med hel eller fint takket rand. Oversiden er mørkt grågrøn, mens undersiden er lysegrå. Blomstringen sker i juni-juli, hvor man ser de blå læbeblomster sidde samlet i endestillede aks. Frugterne er små runde nødder, som ikke modner ordentligt i Danmark.

Rodnettet er dybtgående og vidt udbredt. 

Højde x bredde og årlig tilvækst: 1,5 x 1,5 m (25 x 25 cm/år). Disse tal gælder her i landet. I sin hjemegn kan planten blive op til 4 x 4 m.

Hjemsted 
Busken hører hjemme i Middelhavsområdet og Vestasien, hvor den danner tætte bestande langs kyster og flodløb. 

På Korsika ses den langs udtørrede flodlejer sammen med bl.a. Alrune, Nerie, Orientalsk Platan og Vild Oliven.

Anvendelse 
Blade og blomster bruges som en opstrammende te. Frugterne ansås tidligere for at være hæmmende for kønsdriften (deraf navnet). I dag ved man, at de indeholder stoffer, som har indvirkning på hormonstofskiftet. Især har man lagt vægt på indholdet af aucubin og agnusid, men frøene indeholder også flavonoider og æteriske olier.

Se også 
 lægeligt forbehold.

Haveplanter
Blå blomster
Buske
2000 Demo

2000 Demo var en demo fra Stone Sour som på dette tidspunkt hed Project X. Det var Corey Taylor og Josh Rand der begyndte at skrive sange sammen. 
Demoen indeholdt 5 numre nogen af dem blev genindspillet deriblandt "Blue Study" som blev brugt til deres debutalbum Stone Sour. "Your God" og "Scars" blev genindspillet til deres andet album Come What(ever) May. 
Det blev efter demoens udgivelse besluttet at stifte Stone Sour igen på grund af sangenes gode grundlag.

Numre 
 "Devil's Fruitcake"
 "Scars"
 "Covetous Me"
 "Blue Study"
 "Your God"

Musikere 
 Corey Taylor – Vokal
 Josh Rand – Guitar / Bas
 Trommemaskine – Trommer

Stone Sour-album
Album fra 2000
Click Here to Exit

Click Here to Exit er et uudgivet album af Stone Sour som på dette tidspunkt gik under navnet SuperEgo. Albummet blev indspillet i 2000 og indeholder 13 numre som skaffede dem en kontrakt med pladeselskabet Roadrunner Records.

Numrene "Omega", "Get Inside", "Idle Hands", og "Bother" blev genindspillet til deres debutalbum Stone Sour som udkom i 2002 og numrene "Kill Everybody", "The Wicked", og "Road Hog" udkom på bandets digipack.

Numre 
 "Omega" (2:57)
 "Get Inside" (3:27)
 "Kill Everybody" (3:44)
 "Ending Beginning" (3:49)
 "The Wicked" (5:47)
 "Idle Hands" (4:04)
 "Talk" (0:40)
 "Road Hog" (3:47)
 "Dead Weight" (7:38)
 "Bother" (3:53)
 "All I Know" (8:08)
 "Silent Type" (4:45)
 "Death Dance of the Frog Fish" (4:00)

Musikere 
 Corey Taylor – Vokal
 Josh Rand – Guitar / Bas
 Shawn Economaki – Bas
 Jim Root – Guitar
 Joel Ekman – Trommer

Stone Sour-album
Album fra 2000
Marie Askehave

Marie Askehave (født 21. november 1973 i Nibe) er en dansk skuespillerinde og sanger.

Karriere 
Askehave er uddannet fra Statens Teaterskole i 2003. Hun har medvirket i flere film- og tv-produktioner og blev berømt i 2007 for sin rolle i DR's Forbrydelsen. I marts 2007 udgav hun sit første musikalbum med titlen Detour. Marie Askehave er politisk engageret og medlem af SF.

Privatliv 
Hun har siden 8. juli 2006 været gift med kollegaen David Owe, som hun har døtrene Gudrun og Ingrid med.

Filmografi

Film 
 Rene hjerter (2006) – Politibetjent
 Hjemve (2007) – Defektrice
 Klassefesten 2 - Begravelsen (2014) – Malene
 Familien Jul (2014) – Agnete
 Gud taler ud (2017) - Epidemilæge

Tv-serier 
 Forbrydelsen (20 afsnit; 2007-08) – Rie Skovgaard, politisk rådgiver
 Mr. Poxycat & Co (6 afsnit; 2007) – Gitte
 Store Drømme (10 afsnit; 2009) – Rebekka
 Den som dræber (2 afsnit; 2011) – Maria
 Borgen (6 afsnit; 2013) – Benedikte Nedergaard
 Dicte (2 afsnit; 2013) – Francesca Olsen
 Kriminalkommisær Barnaby (Sæson 16, afsnit 5; 2014) - Ingrid Madsen
 Labans Jul (2017) Maja
 Versailles (2018) Delphine (sæson 3)
 Bedrag III (Sæson 3, 10 afsnit; 2019) - Isa

Teater og revy 
 Under My Skin (2017)
 Den Blinde Maler (2008)
 Sønderborg revyen (2008)
 Cirkusrevyen (2005)
 Et Juleeventyr (2005)
 En skærsommernatsdrøm (2004/2005)
 Historier om Pandabjørne fortalt af en Saxofonist med en Veninde i Frankfurt (2004)
 Tak, så er det nok for i aften (2003/2004)
 Commedia dell'arte (2002/2003)
 Peer Gynt (2001)

Noter

Eksterne henvisninger 
 
 
 

Skuespillere fra Danmark
Sangere fra Danmark
Personer fra Nibe
Stone Sour (album)

Stone Sour er hard rockbandet Stone Sours debutalbum som udkom i d. 27 august 2002 ca. 10 år efter bandet blev stiftet. Den indeholder tre singler som fik meget stor popularitet. To af numrene "Get Inside" & "Inhale" fik en Grammy Award og har fået tildelt Gold af RIAA for albumssalg over 500,000. 

Speciel udgaven indeholder fem b-sides af Stone Sour: Rules of Evidence", "The Wicked", "Inside the Cynic", "Kill Everybody", og "Road Hogs." DVDen indeholder også musikvideo til alle tre singler fra albummet.

Numre 
"Get Inside" – 3:13
"Orchids" – 4:24
"Cold Reader" – 3:41
"Blotter" – 4:02
"Choose" – 4:17
"Monolith" – 3:45
"Inhale" – 4:25
"Bother" – 4:00
"Blue Study" – 4:37
"Take a Number" – 3:42
"Idle Hands" – 3:56
"Tumult" – 4:03
"Omega" – 2:56

Specieludgavens bonusnumre 

"Rules of Evidence" – 3:44
"The Wicked" – 4:55
"Inside the Cynic" – 3:24
"Kill Everybody" – 3:26
"Road Hogs" – 3:53

Musikere 
 Corey Taylor – Vokal, Producer ("Bother")
 James Root – Guitar
 Shawn Economaki – Bas
 Joel Ekman – Trommer
 Sid Wilson – Turntables ("Orchids", "Cold Reader", "Monolith")

Placeringer på hitlister 

Album

Singles

Stone Sour-album
Debutalbum fra 2002
Metalalbum
Helmer & Søn

Helmer & Søn er en dansk kortfilm fra 2006, instrueret af Søren Pilmark og skrevet af Roni Ezra og Pelle Møller. Filmen har Steen Stig Lommer, Per Pallesen og Ditte Hansen i hovedrollerne, og den fortæller historien om en mand der bliver kaldt til et plejehjem, hvor hans far har lukket sig inde i et skab.

I 2007 var Helmer & Søn nomineret til en Oscar for bedste kortfilm, men tabte til den amerikanske West Bank Story. For Søren Pilmark kom nyheden om nomineringen som en overraskelse, da producenten Kim Magnusson ikke havde informeret ham om, at filmen var blevet indleveret til bedømmelse.

I forbindelse med oscaruddelingen blev filmen vist i 60 biografer i USA, hvilket var den bredeste visning for en dansk film nogensinde.

Handling 

Den stressede forretningsmand Jess (Steen Stig Lommer) bliver kaldt til sin fars plejehjem, fordi faren (Per Pallesen) har lukket sig inde i et skab på sit værelse. Plejehjemslederen (Margrethe Koytu) fortæller, at faren ikke er mødt op til flere af måltiderne. Sønnen forsøger at overtale faren til at komme ud af skabet, men afbrydes af et mobilopkald i sin egenskab af chef for familieforetagendet "Helmer & Søn", som han netop har overtaget i forbindelse med farens pension. Det er en gammel, men krævende kunde, og faren giver sit besyv med fra skabet.

I mellemtiden ankommer Helmers datter Vibeke og barnebarnet Sophie (Ditte Hansen og Majken Mac), og Vibeke og Jess bliver uenige om det var den rigtige beslutning at sende faren på plejehjem. Telefonen ringer igen, og Jess fortæller bebrejdende Helmer, at han ikke længere er bange for ikke at kunne køre forretningen på egen hånd. Derpå træder faren ud af skabet, splitternøgen, og giver sønnen et knus. Da den anden skabslåge går op, viser det sig at der sidder en ældre dame, der også var forsvundet, derinde. Også helt nøgen.

Medvirkende 
Steen Stig Lommer som Jess
Per Pallesen som Helmer
Ditte Hansen som Vibeke
Margrethe Koytu som Lederen
Yvette Jørgensen som Asta
Majken Mac som Sophie
Birthe Petersen som Dagvagt
Ronald Henriksen som Beboer

Kilder

Eksterne henvisninger 
 

Kortfilm fra Danmark
Danske film fra 2006
Spinosaurus

Spinosaurus var en dinosaur i slægten Spinosaurus, og levede for ca. 100 millioner år siden i kridttiden. Nogle forskere mener at den levede af store fisk som Onchopristis.

Spinosaurus optræder bl.a. i filmen Jurassic Park III (2001).

Udseende 
Spinosaurus var muligvis den største kødædende dinosaurer nogensinde, fordi undersøgelser publiceret i hh. 2005 og 2007  antyder, at den kan have været 12 til 18 meter lang og have vejet op til mellem 7 og 20 ton. Den havde massive kløer, som den brugte til at flænse byttet med.  

Spinosaurus kan genkendes ved, at den har et krokodillelignende gab, hvor kraniet kunne blive op til 1,75 meter langt, mens den på ryggen bar en form for sejl, hvilket nok var det mest iøjnefaldende træk, som kunne blive op til ca. 2 meter højt.

Rester 
Der er blevet fundet knoglerester flere steder i Nordafrika, hvor den menes at have levet.
Grunden til, at denne dinosaurus kun menes at have været den største kødædende dinosaur, skyldes, at der kun er fundet ganske få knogler, som man kan gætte og måle ud fra.

Kilder

Dinosaurer
Furry

Furry er en subkultur, som generelt interesserer sig for antropomorfisme og dyre-lignende figurer, som er tillagt menneskelige egenskaber. Fænomenet startede, ifølge fandom historiker Fred Patten, ved en science-fiction konvention i 80'erne.

Kilder

Eksterne henvisninger 

 DKFurs – dansk furry samfund 
 WikiFur - furry encyklopædi 

Subkulturer
Onmyouza

Onmyouza  er et japansk visual kei band. Navnet betyder "foreningen af ying og yang", og er også symboliseret ved, at bandet både har en mandlig og kvindelig forsanger.
Deres musik er en blanding af heavy metal og gammel japansk folkemusik. De synger desuden på en gammel dialekt af japansk, og bruger hyppigt udtryk og ord som er uddøde i normal japansk sprogbrug.

Onmyouza udgav deres første album i 1999, og udgiver stadig plader.

Musikgrupper fra Japan
Metalgrupper fra Japan
Visual kei
Musikgrupper fra 1999
Karl Seitz

Karl Josef Seitz (; født 4. september 1869 i Wien, død 3. februar 1950 i Wien) var en østrigsk politiker (SDAPÖ, socialdemokrat), borgmester i Wien, formand for Nationalrådet (det østrigske parlaments direkte valgte kammer) og forbundspræsident.

Karl Seitz tilbragte sin barndom på et børnehjem og blev uddannet som lærer. Han tilsluttede sig den socialdemokratiske bevægelse og blev i 1901 indvalgt i kejsertidens parlament som den første socialdemokrat. Han var en af de tre formænd for det provisoriske parlament for Tysk-Østrig. Fra 5. marts 1919 til 16. december 1920 var han præsident for Østrig, dvs. den første præsident i den første republik.

I 1923 blev han landshøvding og borgmester for Wien, hvor han blev et ikon for det røde Wien. Efter den østrigske borgerkrig i 1934 var han fængslet i flere måneder. Efter Østrigs indlemmelse i Tyskland i 1938 blev han igen sat i fængsel, og i 1944 efter 20. juli-attentatet mod Hitler blev han interneret, herunder i koncentrationslejren Ravensbrück. Efter 2. verdenskrig var han igen aktiv som parlamentsmedlem indtil sin død i 1950.

Eksterne henvisninger 

Personer fra Østrig
Politikere fra Østrig
Personer fra Wien
Lille sorte Sambo

Lille sorte Sambo (engelsk: "The Story of Little Black Sambo"), er en børnebog fra 1899, skrevet af den skotske forfatter Helen Bannerman under sit ophold i Indien. Bogen udkom første gang på dansk i 1937.

Historien omhandler den lille sorte dreng, Sambo, som må give afkald på sin nye røde jakke, nye blå bukser og nye lilla sko til fire tigre, inklusiv en, der bærer hans sko på ørerne. Sambo er imidlertidig smartere end tigrene og snyder dem og vender hjem i sikkerhed hvor han spiser 169 pandekager. Historien var en favorit blandt børn i et halvt århundrede før den fik en kontroversiel rolle i visse lande på grund af den stereotype – og nedsættende – fremstilling af sorte mennesker og på grund af ordet "Sambo".

Referencer

Eksterne henvisninger 

Børnebøger
Litteratur i 1899
Risifrutti

Risifrutti er et svensk varemærke skabt i 1992, der anvendes til salg af en risdessert med vaniljesmag, lidt tilsvarende risalamande, og syltetøj. Syltetøjet er for det meste med kirsebærsmag, men findes i flere varianter, bl.a. jordbær, hindbær og æble. 

Risifrutti blev oprindeligt fremstillet af den svenske virksomhed BOB, men er nu et varemærke under Orkla Foods Sverige. I 1995 blev introduceret nye varianter af Risifrutti, ligesom mærket blev introduceret i Norge, Danmark og Finland.I september 2021 blev introduceret en vegansk version af risifrutti.

Risifrutti produceres på Orkla Foods Sveriges fabrik i Örebro. Frugt-/bærsovsen produceret på Orklas fabrik i Kumla.

Referencer

Eksterne henvisninger 
Produktets hjemmeside

Varemærker
Mejeriprodukter
Desserter
Supergrass

Supergrass er et rockband med rødder i Oxford, England. Bandet består af brødrene Gaz Coombes (forsanger og guitarist) og Rob Coombes (keyboard), Danny Goffey (trommer og vokal) og Mick Quinn (bas og vokal).
Deres første single Caught By the Fuzz blev udgivet i 1994 i 250 eksemplarer der blev revet væk, og Supergrass skrev derefter kontrakt med EMI-pladeselskabet Parlophone som genudgav singlen. Debutalbummet I Should Coco (1995) strøg direkte ind på den britiske hitlistes førsteplads og blev i Danmark især kendt for hittet Alright. Efterfølgeren In It For The Money blev også vel modtaget såvel af anmeldere som kommercielt selvom den tydelige Britpop-stil fra debutalbummet nu havde fået en anderledes mørk lyd.

Supergrass' tredje album Supergrass (1999) opnåede ikke samme succes som forgængerne, og bandet holdt efterfølgende en tre-årig pause.
I 2002 udkom albummet Life On Other Planets (LOOP) som fik roser af anmelderne dog uden at sætte voldsomt gang i pladesalget. I Danmark fik sangen Seen the Light en vis eksponering da mobilselskabet Orange benyttede den i en tv-reklame. LOOP blev det første album hvor Rob Coombes officielt blev anerkendt som bandmedlem selvom han også deltog på de tidligere.

Gruppens noget dystre, femte album Road to Rouen (2005) fik en knap så succesfuld modtagelse der dog rækkede til en niendeplads på den britiske hitlise.

Diskografi 
 I Should Coco (1995)
 In It for the Money (1997)
 Supergrass (1999)
 Life on Other Planets (2002)
 Road to Rouen (2005)
 Diamond Hoo Ha (2008)

Eksterne henvisninger 

 Supergrass.com (engelsk)
 Strangeones.com – officiel fanside (engelsk)

Rockgrupper fra Storbritannien
Musikgrupper fra 1993
Musikgrupper opløst i 2010
Armstrongs blanding

Armstrongs blanding (Armstrong's mixture) er en blanding af rødt fosfor (P) og kaliumperklorat (KClO4) i forholdet 30:70 (volumen). I stedet for perklorat kan man bruge kaliumklorat (KClO3).

Dette er en af de kraftigste typer krudt, som bl.a. bruges i hundepropper og knaldperler. I en hundeprop er der ca. 10 miligram af Armstrongs blanding.

Bruges der kaliumklorat i blandingen, og ikke kaliumperklorat, kan den let antænde ved slag eller friktion. 30 gram af denne blanding kan ved antænding pulverisere alt inden for 2 meter. (Forudsat at de rigtige, rene og finkornede kemikalier er brugt). Sprængkraften skyldes, at kaliumklorat er et effektivt oxidationsmiddel, ligesom som kaliumperklorat er, og det gør blandingen ustabil. Netop dette har været skyld i, at op til flere fyrværkerifabrikker er røget i luften.

Uorganisk kemi
Eksplosive kemikalier
Øresunds Klubfodbold

Øresund Klubfodbold (eller ØKF) er en dansk fodboldklub beliggende på Amager, som blev grundlagt i efteråret 1997, og udsprang historisk fra studie-miljøet på Nordens største kollegium, Øresundskollegiet. Derfor hed klubben også tidligere Øresundskollegiet Fodboldklub - et navn der holdt ved fra oprettelsen og frem til 2013.

Klubben har både herrer- og kvindeseniorhold, samt oldboys-hold, og er målt på medlemstal, 258 i 2015 en af de største på Kløvermarken. Klubbens førstehold spiller foråret 2022 i Serie 1 under Københavns Boldspil-Union og afvikler deres hjemmebanekampe på Kløvermarkens Idrætsanlæg. Klubbens kvindehold ligger i Københavnsserien.

Historie 
Efter at være blevet stiftet i efteråret 1997 spillede klubben sin første sæson i 1998. De første år var præget af stor tilgang af spillere og der blev snart oprettet flere hold. Klubben sikrede sig sin første oprykning i 2000 og har siden været repræsenteret i serie 3 eller højere.

I 2015 blev klubbens længe ventede klubhus indviet.

Trænere

Formænd

Hall of Fame

Oversigt

Referencer

Ekstern henvisning 
 ØKFs officielle hjemmeside

Sport på Amager
Fodboldklubber under DBU København
Bjugn

Bjugn er en tidligere kommune i Trøndelag fylke i Norge. Den grænsede i nord til Åfjord, i øst til Rissa og i vest til Ørland.

I forbindelse med regeringen Solbergs kommunereform vedtog Stortinget 8. juni 2017 at Bjugn og Ørland kommuner slås sammen fra 1. januar 2020. Den nye kommune får navnet Ørland, men med Botngård (som skifter navn til Bjugn i 2020) som administrationscenter for den nye kommune.

Historie 
1853 blev Ørland opdelt i Ørland og Bjugn herreder.
1896 blev Åfjord opdelt i Åfjord og Jøssund herreder.
1899 blev Bjugn opdelt i Stjørna, Bjugn og Nes herreder.
1964 blev herrederne Jøssund, Nes, Bjugn og nordre del av Stjørna slået sammen til Bjugn kommune.

Seværdigheder 
Museet Mølnargården er kommunens tusenårssted.
Øgruppen Tarva er en naturattraktion, og repræsenterer samtidig flere vigtige sider af historien om et alsidigt kystbaseret erhvervsliv.

Bjugn i bilder

Eksterne henvisninger 

Komhit.net  Om kystbygderne Nes, Tynnøl, Oksvoll og Tarva
Kultur i Bjugn på kort fra Kulturnett.no

 
Kommuner i Trøndelag
Tidligere kommuner i Norge
West Ham

West Ham er en bydel (district) i det østlige London. West Ham udgør den vestlige del af kommunen London Borough of Newham.

Trafik 

I West Ham findes togstationen West Ham station, der er knyttet til London Underground med linjerne Hammersmith & City, District line og Jubilee line. Stationen er også knyttet til Docklands Light Railway og National Rail-systemet.

Sport 
Fodboldholdet West Ham United kommer fra bydelen.

Bydele i London
Hemne

Hemne er en tidligere kystkommune som lå i Trøndelag fylke i Norge, 110 km. fra Trondheim og 60 km. fra Orkdal. Ved kommunereformen i Norge 2020 blev  den lagt sammen med  Halsa og en del af Snillfjord, i den nye kommune Heim. Den grænser i øst til Snillfjord og Orkdal, i syd til Rindal og Surnadal, og i vest til Aure og Halsa. Nord for Trondheimsleia ligger Hitra.

Geografi 

Højeste fjeld er Ruten med sine 1.039 meter over havet, på grænsen mod Rindal. Største ø er Røstøya; øen er beskyttet som barskovsreservat. Rovatnet, som ligger lige syd for Kyrksæterøra, er største sø.

Skoler 
Kommunen har 3 grundskoler. Fire kommunale og fire private børnehaver dækker stort set behovet efter børnehavepladser. I kommunen er der også en videregående skole, Hemne Videregående skole.

Kirker 
 Heim kirke
 Hemne kirke
 Vinje kirke

Næringsliv 
Kommunen har et varieret erhvervsliv. Den største industriarbejdsplads er Fesil Holla Metall som producerer siliciummetal. Andre vigtige erhverv er landbrug, opdræt af fisk, trævareproduktion, transport og service med bl.a. handel og hotel. Nærheden til ilandføringssted for gas og Statoils metanolfabrik på Tjeldbergodden i Aure kommune er en vigtig faktor for beskæftigelsen.

Eksterne henvisninger 

 Kultur i Hemne på kortfra Kulturnett.no 
 Søvesten, lokalavis

Tidligere kommuner i Norge
Kommuner i Sør-Trøndelag
Cardiff City F.C.

Cardiff City Football Club el. Clwb Pêl-droed Dinas Caerdydd er en walisisk fodboldklub fra byen Cardiff, der er optaget i det engelske ligasystem. Klubben spiller i Premier League og er den eneste ikke-engelske klub, der har vundet FA Cuppen, hvilket den gjorde i 1927. Andre titler i den engelske system er det ikke blevet til, men klubben deltager også i den walisiske pokalturnering, som den har vundet ikke færre end 22 gange, senest i 1993.

Klubben nåede i 1967 semifinalen i UEFA Cuppen (som den havde fået adgang til via en af de utallige sejre i den walisiske pokalturnering).

Forfatteren Roald Dahl var en passioneret fan af Cardiff City.

Klubben har i flere perioder spillede i den bedste engelske række, 1921–29, 1952–57 og 1960–62. I 2009/10 og 2011/12 tabte Cardiff play-off finale om oprykning til Premier League. I sæsonen 2012/13 vandt holdet The Championship foran Hull City og sikkerede sig direkte oprykning.

Mellem 1985 og 2003 spillede Cardiff City i den tredje og fjerde bedste række, i 2003 vandt holdet playoff-finalen mod Queens Park Rangers F.C. og rykkede op i 1. division, den anden bedste række.
 
I 2007 hentede Cardiff City to tidligere topangribere, nemlig den tidligere Chelsea FC-spiller Jimmy Floyd Hasselbaink og den tidligere Liverpool FC-spiller Robbie Fowler. Satsningen gav ikke den store succes i ligaen men i FA-cuppen nåede holdet semifanalen for første gang i 81 år.

Spillere

Udlejet 

 (Til Wrexham)

Referencer

Eksterne henvisninger 

 Den officielle side
 Norwegian Bluebirds, norsk fanside 

 
Etableret i 1899
Colchester United F.C.

Colchester United er en engelsk fodboldklub fra Colchester, der spiller i Football League One. Klubben blev grundlagt i 1937, men blev først optaget i ligasystemet i 1950. I 2006 rykkede klubben op i den næstbedste række (The Championship) for første gang i klubbens historie. Efter to sæsoner i næstbedste række måtte klubben dog retur til tredjebedste række. Colchester United er aldrig nået længere end kvartfinalen i FA Cuppen.

Spillere

Referencer

Eksterne henvisninger 

Fodboldklubber i England
Etableret i 1937
Colchester
Odense Sygehus Station

Odense Sygehus Station er et trinbræt på Svendborgbanen.  Stationen har kun ét spor.  

Stationen er placeret ved ringvejen Kløvermosevej lidt syd for Odense Centrum, umiddelbart over for Odense Universitetshospital, hvortil der er en gangbro. Initiativet til standsningsstedet blev taget i april 1978, da Odense magistrats 5. afdeling henvendte sig til DSB's daværende generaldirektør Povl Hjelt. Efter overvejelse af flere forskellige placeringer blev det placeret i et tidligere godsspors planum.

Stationen er en af de mere trafikerede stationer på Svendborgbanen, og den bruges først og fremmest af besøgende, patienter og personale på Odense Universitetshospital. Odense Dyrskueplads (på den anden side af banen) og Odense Zoo er knyttet til stationen via gangstier.

Fra stationen er der mandag til lørdag i dagtimerne tre gange i timen forbindelse til Odense, tre gange i timen til Ringe og to gange i timen til Svendborg, om aftenen og om søndagen er der en forbindelse mindre til hver af de tre byer.

Referencer

Eksterne henvisninger 
 Odense Sygehus Station på dsb.dk

Stationer på Svendborgbanen
Etableret i 1981
Sygehus Station
Sygehus Station